คนละครึ่งเฟส 4 เสนอ ครม.วันนี้ไม่ทัน
คลังแจง คนละครึ่งเฟส 4 เสนอ ครม.วันนี้ไม่ทัน รอ สศช. เคาะเงินกู้ที่จะมาใช้ในโครงการ
18 ม.ค. 2565

นายอาคม เติมพิทยาไพสิฐ รมว.คลัง เปิดเผยว่า โครงการคนละครึ่งเฟส 4 ที่จะปรับเวลาการเริ่มโครงการให้เร็วขึ้น ยังเสนอให้คณะรัฐมนตรี (ครม.) พิจารณาในวันนี้ไม่ทัน เนื่องจากอยู่ระหว่างสำนักงานสภาพัฒนาการเศรษฐกิจและสังคมแห่งชาติ (สศช.) พิจารณาการโครงการคนละครึ่งเฟส 4 ที่ต้องใช้เงินกู้จาก พ.ร.ก. เงินกู้เพื่อฟื้นฟูและเยียวยาเศรษฐกิจ 5 แสนล้านบาท ซึ่ง สศช. ต้องพิจาณาเห็นชอบก่อนรมว.คลัง กล่าวว่า การปรับเวลาโครงการคนละครึ่งเฟส 4 จากเดิมจะเริ่มวันที่ 1 มี.ค.-30 เม.ย. 2565 ให้เร็วขึ้นเป็นลงทะเบียนยืนยันตัวตนในวันที่14 ก.พ. และเริ่มใช้วงเงินได้ 21 ก.พ. 2565 เพื่อช่วยบรรเทาความเดือดร้อนของประชาชนจากราคาสินค้าแพง ถือว่าเป็นการที่ไม่ได้ช้าเกินไป เนื่องจากต้องมีการขั้นตอนที่เตรียมการ เพื่อไม่ให้เกิดปัญหาการปฏิบัติมาภายหลัง


ก่อนหน้านี้ นายอาคม กล่าวว่า มาตรการคนละครึ่งเฟส 4 มีผู้ได้สิทธิเดิมประมาณ 28 ล้านคน มาตรการคนละครึ่งเฟส 4 เป็นแพ็คเกจพร้อมกับการให้วงเงินเพิ่มเติมกับผู้ถือบัตรสวัสดิการแห่งรัฐ 14 ล้านคน และกลุ่มเปราะบาง 2 ล้านคน พร้อมกันในครั้งเดียว